ซาอุฯ ประกาศเคอร์ฟิว 24 ชม. 2 นครศักดิ์สิทธิ์ เมกกะ-เมดินา สกัดโควิด
สำนักข่าว แชนเนลนิวส์เอเชีย รายงานว่า รัฐบาลซาอุดีอาระเบียออกคำสั่งเคอร์ฟิว ห้ามคนออกจากบ้านเป็นเวลา 24 ชั่วโมง ในนครเมกกะ และนครเมดินา ซึ่งเป็นนครศักดิ์สิทธิ์ของชาวมุสลิม เมื่อวันพฤหัสบดีที่ 2 เม.ย. 2563 เพื่อควบคุมการแพร่กระจายของไวรัสโควิด-19 โดยยกเว้นกรณี ออกมาซื้ออาหารและหาหมอ หรือเป็นพนักงานของหน่วยงานที่จำเป็นเท่านั้นจนถึงตอนนี้ ซาอุฯ พบผู้ติดเชื้อโควิด-19 ในประเทศแล้ว 1885 ราย เสียชีวิตทั้งหมด 21 ศพ มากที่สุดในชาติสมาชิกสภาพความร่วมมืออ่าวอาหรับทั้ง 6 ประเทศ โดยช่วงที่ผ่านมา ซาอุฯ ใช้มาตรการหลายอย่างเพื่อควบคุมการระบาด ทั้งสั่งระงับเที่ยวบินระหว่างประเทศ ระงับการเดินทางไปแสวงบุญและปฏิบัติศาสนกิจที่นครเมกกะ หรือ อุมเราะห์ ปิดสถานที่สาธารณะส่วนใหญ่ และจำกัดการเดินทางภายในประเทศอย่างเข้มงวดเมืองคาติฟ ซึ่งเป็นจุดแรกในซาอุฯ ที่พบผู้ติดเชื้อโควิด-19 อยู่ภายใต้มาตรการล็อกดาวน์มานานเกือบ 4 สัปดาห์แล้ว ขณะที่การเดินทางเข้าออกกรุงริยาด นครเมกกะ นครเมดินา และเมืองเจดดาห์ ถูกจำกัด ซึ่งก่อนจะมีมาตรการล่าสุด หลายเขตในเมกกะและเมดินา ถูกเคอร์ฟิวตั้งแต่เวลา 15:00 น. ถึง 06:00 น. เท่านั้นขณะที่ชาติอ่าวอาหรับอื่นๆ ก็เริ่มใช้มาตรการล็อกดาวน์ในพื้นที่ที่มีแรงงานที่ย้ายมาจากถิ่นอื่นมากๆ เช่นที่คูเวต กระทรวงสาธารณสุข เผยว่าทางการกำลังพิจารณาปิดบางพื้นที่ หลังจากประเทศกาตาร์ประกาศขายมาตรการล็อกดาวน์ไปยังเขตอุตสาหกรรมเมื่อคืนวันพุธที่ผ่านมา ขณะที่โอมานก็เปิดเมืองมุตตราห์ ซึ่งเป็นที่ตั้งตลาดของสุลต่านที่เก่าแก่ที่สุดในประเทศส่วนนครดูไบของสาธารณรัฐอาหรับเอมิเรตส์ สั่งปิดเมือง อัล ราส ซึ่งมีแรงงานย้ายถิ่นอาศัยอยู่จำนวนมากตั้งแต่เมื่อวันอังคารแล้ว
ซาอุดีอาระเบีย ใช้มาตรการเคอร์ฟิว 24 ชั่วโมงในนครเมกกะและนครเมดินาแล้ว เพื่อควบคุมการแพร่กระจายของไวรัสโควิด-19
โควิด-19,ไวรัสโคโรน่า,ไวรัสโคโรนา,เคอร์ฟิว 24 ชั่วโมง,เมกกะ,เมดินา,ซาอุดีอาระเบีย